# ,02

# 

# PASLAUGŲ PIRKIMO – PARDAVIMO SUTARTIS

# BENDROSIOS SUTARTIES SĄLYGOS

# 1. PAGRINDINĖS NUOSTATOS

## 1.1. Sąvokos

### Sutartyje, taip pat Sutarties Šalių susirašinėjime, didžiąja raide rašomos sąvokos turi žemiau nurodytas reikšmes:

#### **a) Aktas** – Tiekėjui suteikus Paslaugas, Šalių pasirašomas Paslaugų perdavimo – priėmimo aktas ar kitas lygiavertis dokumentas, patvirtintas Šalių parašais;

#### **b) Grupė** - UAB „EPSO-G“ kontroliuojama įmonių grupė, kurią sudaro UAB „EPSO-G“ ir UAB „EPSO-G“ tiesiogiai ir netiesiogiai kontroliuojamos dukterinės įmonės;

#### **c) Kilmės reikalavimai** – Pirkimo dokumentuose nustatyti reikalavimai, taikomi Tiekėjo, subtiekėjų ar ūkio subjektų, kurių pajėgumais yra remiamasi, ar juos kontroliuojančių asmenų, taip pat paslaugų kilmės atžvilgiu.

#### **d) Tiekėjas** – Sutarties šalis, kuri teikia Sutartyje nurodytas Paslaugas Pirkėjui;

#### **e) Pasiūlymas** – Tiekėjo Pirkimui pateiktas pasiūlymas (Tiekėjo Pirkimui teiktų dokumentų bei jų paaiškinimų visuma);

#### **f) Paslaugos** –Sutartyje nurodytos paslaugos, kurias Tiekėjas įsipareigoja suteikti Pirkėjui;

#### **g) Patikra** – Lietuvos Respublikos nacionaliniam saugumui užtikrinti svarbių objektų apsaugos įstatyme nustatyta tvarka atliekama sandorio (Sutarties) ir (ar) Tikrinamų asmenų patikra, kurią atliekant Tiekėjo (visų Tiekėją sudarančių ūkio subjektų) ir (ar) subtiekėjų darbuotojai privalo pateikti tokiai patikrai atlikti reikalingus dokumentus ir informaciją;

#### **h) Pirkėjas** – Sutarties šalis, kuri perka Sutartyje nurodytas Paslaugas iš Tiekėjo;

#### **i) Pirkimas** – Paslaugų pirkimas, kurį atlikus buvo sudaryta Sutartis;

#### **j) Pirkimo dokumentai** – visi Pirkimo metu potencialiems tiekėjams Pirkėjo pateikti dokumentai ir duomenys, apibūdinantys perkamas Paslaugas ir Pirkimo sąlygas: skelbimas apie Pirkimą, Pirkimo sąlygos, Techninė specifikacija, sutarties projektas, kiti su Pirkimu susiję dokumentai, Pirkimo metu Pirkėjo pateikti jų paaiškinimai (patikslinimai);

#### **k) Pirkimų įstatymas** – Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas;

#### **l) Pradinė Sutarties vertė** - Specialiosiose sutarties sąlygose nurodyta Sutarties vertė (be PVM);

#### **m) Sutartis** – Pirkėjo ir Tiekėjo sudaryta sutartis: Bendrosios sutarties sąlygos ir Specialiosios sutarties sąlygos (kartu su visais pakeitimais, papildymais, susitarimais ir priedais), pagal kurią Šalys įsipareigoja laikytis Sutarties sąlygų;

#### **n) Sutarties kaina** – pagal Sutartį Tiekėjui mokėtina galutinė bendra suma, įskaitant visus privalomus mokesčius ir išlaidas;

#### **o) Sutikimas** – Pirkėjo išduotas raštiškas sutikimas dirbti veikiančiuose gamtinių dujų perdavimo sistemos objektuose (įrenginiuose) ir/ar jų apsaugos zonoje;

#### **p) Šalys** – Pirkėjas ir Tiekėjas kartu, o **Šalis** – Pirkėjas arba Tiekėjas, kiekvienas atskirai;

#### **r) Techninė specifikacija** – Pirkimo sąlygų priedas bei Pirkimo metu Pirkėjo pateikti jos paaiškinimai (Specialiųjų sutarties sąlygų 9 punktas);

#### **s) Tikrinami asmenys** – Tiekėjo (visų Tiekėją sudarančių ūkio subjektų) ir (ar) subtiekėjų darbuotojai, kuriems dėl jiems priskirtų funkcijų ar pavesto darbo yra suteikta teisė be palydos patekti prie Pirkėjo valdomų nacionaliniam saugumui užtikrinti svarbių įrenginių ar turto ar ją ketinama suteikti, ir kurie turi būti tikrinami vadovaujantis Nacionaliniam saugumui užtikrinti svarbių objektų apsaugos įstatyme nurodytais kriterijais ir tvarka.

## 1.2. Sutarties dalykas

### 1.2.1. Sutartimi Tiekėjas įsipareigoja suteikti Sutartyje nurodytas Paslaugas, o Pirkėjas įsipareigoja už jas sumokėti Sutartyje nurodyta tvarka ir terminais.

## 1.3. Atsakingi asmenys

### 1.3.1. Šalys, su šios Sutarties vykdymu susijusius klausimus sprendžia per Sutartyje nurodytus Šalių paskirtus atsakingus asmenis. Bendravimas tarp atsakingų asmenų vyksta Sutartyje nurodytais jų kontaktais.

### 1.3.2. Šia Sutartimi Šalys užtikrina, kad jų paskirti atsakingi asmenys turės visus reikiamus įgaliojimus Sutarčiai vykdyti. Be atskiro įgaliojimo atsakingų asmenų priimti sprendimai, prieštaraujantys Sutarčiai, yra negaliojantys ir Šalims nesukuria naujų teisių ir pareigų.

### 1.3.3. Bet kuri Šalis turi teisę vienašališkai pakeisti Sutartyje nurodytą atsakingą asmenį kitu, apie tai iš anksto raštu informuojant kitą Šalį bei pateikiant atnaujintus Specialiosiose sutarties sąlygose nurodytus kontaktinius duomenis.

## 1.4.Sutarties vykdymas

### 1.4.1. Sutartį Tiekėjas įsipareigoja vykdyti savo rizika, kaip įmanoma rūpestingai bei efektyviai, taip, kad tai labiausiai atitiktų Pirkėjo interesus, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias.

### 1.4.2. Tiekėjas atsako už tai, kad visu Sutarties vykdymo laikotarpiu (įskaitant specialistus, subtiekėjus, kurių pajėgumais remiasi Tiekėjas):

### 1.4.2.1. turėtų teisę verstis ta veikla, kuri yra reikalinga Sutarčiai įvykdyti; jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas įsipareigoja, kad pirkimo sutartį vykdys tik tokią teisę turintys asmenys;

### 1.4.2.2. atitiktų techninio ir profesinio pajėgumo reikalavimus bei kitus tiekėjų kvalifikacijai Pirkimo dokumentuose nustatytus ir Sutarties tinkamam vykdymui būtinus reikalavimus;

### 1.4.2.3. neturėtų pašalinimo pagrindų, jeigu to reikalaujama Pirkimo dokumentuose;

### 1.4.2.4. laikytųsi Pasiūlyme nurodytų įsipareigojimų ir parametrų, įskaitant – ekonominio naudingumo kriterijų reikšmių ir parametrų;

### 1.4.2.5. užtikrintų nustatytų kokybės vadybos sistemos ir (arba) aplinkos apsaugos vadybos sistemos standartų laikymąsi, jeigu to reikalaujama Pirkimo dokumentuose;

### 1.4.2.6. atitiktų nacionalinio saugumo interesus, jeigu Pirkimo dokumentuose numatyta Patikra, vykdoma remiantis Lietuvos Respublikos nacionaliniam saugumui užtikrinti svarbių objektų apsaugos įstatymo reikalavimais;

### 1.4.2.7. atitiktų Kilmės reikalavimus, jeigu tokie buvo numatyti Pirkimo dokumentuose;

### 1.4.2.8. užtikrintų, kad Tiekėjui nėra taikomos Lietuvos Respublikoje įgyvendinamos tarptautinės sankcijos, kaip tai apibrėžta Lietuvos Respublikos tarptautinių sankcijų įstatyme.

### 1.4.3. Pirkėjas turi teisę tikrinti ir vertinti, kaip teikiamos Paslaugos. Pirkėjo prašymu, Tiekėjas pateikia visą informaciją ir dokumentaciją, kurios gali reikėti, norint parodyti Sutarties vykdymo progresą, rezultatus ir Sutartyje nurodytų reikalavimų laikymąsi.

### 1.4.4. Kiekviena Šalis į kitos Šalies paklausimą įsipareigoja atsakyti nedelsiant, bet ne vėliau, kaip per 3 (tris) darbo dienas nuo jo gavimo dienos, jei pačiame paklausime nenurodyta vėlesnė data. Šalys atsakymą gali pateikti per ilgesnį terminą, jei toks terminas objektyviai reikalingas, ir Šalis iki sueinant šiame punkte nurodytam terminui apie tai informuoja kitą Šalį, nurodydama priežastis.

### 1.4.5. Tiekėjas įsipareigoja nedelsiant, tačiau visais atvejais ne vėliau kaip per 2 (dvi) darbo dienas, pranešti Pirkėjui (ir atitinkamoms institucijoms, kai to reikalaujama) apie visus darbuotojų saugos ir sveikatos, higienos, aplinkosaugos, gaisrinės saugos reikalavimus pažeidžiančius incidentus, įvykusius Paslaugų teikimo metu (Paslaugas teikiant Pirkėjo objektuose ir (ar) teritorijose).

### 1.4.6. Jeigu Paslaugos teikiamos pagal atskirus Pirkėjo užsakymus, tokie užsakymai bus teikiami ir tvirtinami raštu ir (ar) elektroniniu paštu arba skubos atvejais telefonu, ne vėliau kaip kitą darbo dieną tokį užsakymą patvirtinus raštu ir (ar) elektroniniu paštu. Jeigu Techninėje specifikacijoje ar Specialiosiose sutarties sąlygose nenumatyta kitaip, teikiant užsakymus Šalys suderins užsakomų Paslaugų apimtis, Paslaugų suteikimo terminus ir (ar) vietą bei kitas reikalingas sąlygas. Užsakymai bus laikomi suderintais, kai abi Šalys juos patvirtins. Užsakymai gali būti keičiami ir atšaukiami abipusiu Šalių atstovų sutarimu. Užsakymas bus laikomas įvykdytu, kai Tiekėjas Pirkėjui suteiks visas jame nurodytas Paslaugas, o Pirkėjas patvirtins atitinkamų Paslaugų suteikimą.

### 1.4.7. Tiekėjui laiku nesuteikus Paslaugų (įskaitant pradelsus šalinti Paslaugų perdavimo-priėmimo metu nustatytus trūkumus, kaip nustatyta Bendrųjų sutarties sąlygų 1.8 skyriuje), PirkėjasTiekėjuiskaičiuoja 0,02 (dviejų šimtųjų) procento nuo pradelstų vykdyti įsipareigojimų vertės be PVM, o nesant galimybės nustatyti jų vertės – nuo Pradinės Sutarties vertės dydžio delspinigius už kiekvieną pradelstą dieną iki prievolės įvykdymo dienos, jeigu Specialiosiose sutarties sąlygose nenumatyta kitaip. Laiku nesuteiktos Paslaugos reiškia termino, nurodyto Sutartyje ar Pirkėjo užsakyme, pradelsimą.

### 1.4.8. Jeigu Paslaugos ar jų dalis teikiamos / prekės tiekiamos veikiančiuose gamtinių dujų perdavimo sistemos objektuose (įrenginiuose) ir (ar) jų apsaugos zonoje arba priskirtinos darbams / paslaugoms, kuriems pagal Pirkėjo patvirtintą sutikimo dirbti tvarką privalomas Sutikimas:

#### 1.4.8.1. iki Paslaugų (atitinkamos jų dalies, kuriai atlikti reikalingas Sutikimas) teikimo pradžios Tiekėjas (įskaitant subtiekėjus/darbuotojus) iš Pirkėjo turi gauti raštišką Sutikimą;

#### 1.4.8.2. Tiekėjas įsipareigoja pateikti visus tokiam Sutikimui gauti reikalingus dokumentus (pateikiamų dokumentų sąrašą rasite [*čia*](https://ambergrid.lt/en/safety/work-on-transmission-system-facilities/procedure-for-the-issuance-of-permits/678));

#### 1.4.8.3. Pirkėjo išduotas Sutikimas turi galioti visą Paslaugų (atitinkamos jų dalies) teikimo nurodytuose objektuose ir (ar) teritorijose laikotarpį.

1.4.9. Tais atvejais, kai Tiekėjas pažeidžia Sutartyje numatytus dėl nacionalinio saugumo interesų ir (ar) Kilmės taikomus reikalavimus, tačiau dėl šių pažeidimų Sutartis nenutraukiama, Tiekėjas privalo ištaisyti pažeidimą (jeigu ir kiek tai yra įmanoma/proporcinga) bei, Pirkėjui pareikalavus, sumokėti 10.000 (dešimt tūkstančių) Eur dydžio baudą už kiekvieną atskirą pažeidimo atvejį.

1.4.10. Laikoma, kad Tiekėjas padarė esminį Sutarties pažeidimą, jeigu paaiškėja, kad Sutartis su Tiekėju neatitinka nacionalinio saugumo interesų, paslaugos ar prekės (įskaitant jų sudedamąsias dalis) (jei taikoma) neatitinka Kilmės reikalavimų, ir tokio neatitikimo negalima ištaisyti nepažeidžiant Sutarties ir jai taikomų teisės aktų reikalavimų, arba, jeigu ištaisymas būtų galimas, toks ištaisymas užtruktų ilgiau nei 10 (dešimt) dienų. Šalys aiškiai susitaria, kad jei Tiekėjas tyčia ar apgaulės (sukčiavimo) būdu pažeidžia Sutartyje numatytus dėl nacionalinio saugumo interesų ir (ar) Kilmės taikomus reikalavimus, toks pažeidimas visais atvejais laikomas esminiu Sutarties pažeidimu.

## 1.5. Tiekėjas ir kiti Sutarties vykdymui pasitelkti asmenys

### 1.5.1. Tiekėjas atsako už tai, kad Paslaugas teiktų tik Pirkimo dokumentuose nustatytus reikalavimus atitinkantys asmenys (specialistai, subtiekėjai, kurių pajėgumais remiasi Tiekėjas). Reikalavimai taikomi tokia apimtimi, kokia numatyta Pirkimo dokumentuose (žiūrėti Bendrųjų sutarties sąlygų 1.4.2. p.).

### 1.5.2. Jei Pirkimo dokumentuose yra nurodyti konkretūs kvalifikacijos ar kiti reikalavimai Sutartį vykdysiantiems asmenims, arba jų patirtimi Tiekėjas rėmėsi teikdamas Pasiūlymą, Sutartį gali vykdyti tik tuos reikalavimus atitinkantys, Pasiūlyme nurodyti asmenys. Tiekėjas, Sutarties vykdymo metu norėdamas pakeisti Pasiūlyme nurodytą asmenį, turi pateikti argumentuotą raštą Pirkėjui ir gauti Pirkėjo raštišką sutikimą. Keitimas galimas tik dėl objektyvių priežasčių (bankrotas/likvidavimas ar analogiška situacija; teisinių santykių su Tiekėju nutrūkimas; liga ir pan.). Naujai paskirtas asmuo turi turėti ne žemesnę nei Pirkimo dokumentuose nurodytą kvalifikaciją ir patirtį, bei atitikti kitus Pirkimo dokumentuose nustatytus reikalavimus (jei tokie reikalavimai nustatyti). Tuo atveju, jeigu Pirkėjas Sutarties vykdymo metu nustato, kad Sutartį vykdantis asmuo neatitinka Pirkimo dokumentuose nustatytų reikalavimų, Tiekėjas įsipareigoja neatitinkantį reikalavimų asmenį per 10 (dešimt) darbo dienų nuo tokio Pirkėjo pareikalavimo pakeisti į reikalavimus atitinkantį asmenį.

### 1.5.3. Prieš sudarydamas Sutartį, Tiekėjas įsipareigoja Pirkėjui pranešti visų jam žinomų subtiekėjų pavadinimus, kontaktinius duomenis ir jų atstovus, jeigu Tiekėjas tokius pasitelkia ir jeigu jie nebuvo nurodyti Pasiūlyme. Tiekėjas įsipareigoja informuoti Pirkėją apie šios informacijos pasikeitimus visu Sutarties vykdymo metu, taip pat apie naujus subtiekėjus, kuriuos ketina pasitelkti vėliau.

1.5.4. Jeigu leidžia Sutarties pobūdis, Specialiosiose sutarties sąlygose nurodoma tiesioginio atsiskaitymo su subtiekėjais galimybė. Subtiekėjui išreiškus norą pasinaudoti tiesioginio atsiskaitymo galimybe, tarp Pirkėjo, Tiekėjo bei subtiekėjo sudaroma trišalė sutartis. Jeigu Specialiosiose sutarties sąlygose tokia galimybė nenumatyta, laikoma, kad Sutarties pobūdis nesudaro galimybės tiesioginiam atsiskaitymui su subtiekėjais

1.5.5. Jeigu Pasiūlymą pateikė tiekėjų grupė, veikianti pagal jungtinės veiklos sutartį, atsiradus pagrįstam poreikiui keisti jungtinės veiklos partnerius kitais, toks keitimas galimas, jei:

1.5.5.1. gautas pasiliekančio jungtinės veiklos partnerio prašymas dėl jungtinės veiklos partnerio keitimo bei pasitraukiančio jungtinės veiklos partnerio patvirtinimas dėl ketinimo pasitraukti iš jungtinės veiklos sutarties partnerių ir perduoti visus įsipareigojimus pagal jungtinės veiklos sutartį naujajam ir (ar) pasiliekančiam jungtinės veiklos partneriui;

1.5.5.2. gautas naujojo ir (ar) pasiliekančio jungtinės veiklos partnerių raštiškas sutikimas pakeisti pasitraukiantį jungtinės veiklos partnerį bei prisiimti visus pasitraukiančio jungtinės veiklos partnerio įsipareigojimus pagal Sutartį;

1.5.5.3. naujasis ir (ar) pasiliekantis jungtinės veiklos partneriai (kartu) turi ne žemesnę nei Pirkimo dokumentuose nurodytą kvalifikaciją ir patirtį, bei atitinka kitus Pirkimo dokumentuose nustatytus reikalavimus (jei tokie reikalavimai nustatyti);

1.5.5.4. gauta naujos jungtinės veiklos sutarties ar esamos jungtinės veiklos sutarties pakeitimo kopija su atitinkamais pakeitimais, kurie atitinka Pirkimo dokumentuose nustatytus ir jungtinės veiklos sutarčiai taikomus reikalavimus.

## 1.6. Kokybės reikalavimai Paslaugoms

### 1.6.1. Tiekėjas garantuoja, jog Paslaugų (jų rezultato) ar bet kokios jų dalies perdavimo–priėmimo metu Paslaugos atitiks Sutartyje nustatytus reikalavimus, bus suteiktos kokybiškai, be klaidų, kurios panaikintų ar sumažintų Paslaugų vertę ar jų rezultato tinkamumą įprastam naudojimui.

### 1.6.2. Jeigu Sutartyje kokybės sąlygos nenustatytos, Tiekėjo teikiamų Paslaugų kokybė privalo atitikti įprastai tokios rūšies paslaugoms keliamus reikalavimus.

## 1.7. Sustabdymas

### 1.7.1. Šalys turi teisę sustabdyti įsipareigojimų vykdymą Sutartyje bei Lietuvos Respublikos civiliniame kodekse nustatytais atvejais bei tvarka.

## 1.8. Paslaugų suteikimas

### 1.8.1. Paslaugos (ar jų dalis) priimamos Šalims pasirašant Aktą, kurį parengia ir Pirkėjui pateikia Tiekėjas. Vienas Šalių pasirašyto Akto egzempliorius perduodamas Pirkėjui. Jei Paslaugų (ar jų dalies) priėmimo metu nustatomi esminiai trūkumai, Pirkėjas Aktą su jame nurodytais esminiais trūkumais grąžina Tiekėjui bei įgyvendina šio skyriaus 1.8.3. punkte nustatytas teises. Nustačius neesminius trūkumus, jie nurodomi Akte, nustatant terminą (-us) šiems trūkumams pašalinti, Aktą patvirtinant Šalių parašais. Toks pasirašytas Aktas yra pagrindas sąskaitai faktūrai išrašyti ir apmokėjimui gauti.

### 1.8.2. Paslaugų priėmimas nelaikomas Pirkėjo besąlygišku patvirtinimu, kad Paslaugos atitinka Sutarties reikalavimus, ir nepanaikina Pirkėjo teisės vėliau reikalauti pašalinti trūkumus, jei šių trūkumų nebuvo galima pagrįstai pastebėti jų perdavimo - priėmimo metu. Pirkėjas 1 (vienerius) metus po Paslaugų priėmimo turi teisę reikalauti Tiekėjo pašalinti nustatytus trūkumus.

### 1.8.3. Nustačius trūkumus, Pirkėjas savo pasirinkimu turi teisę reikalauti iš Tiekėjo:

### 1.8.3.1. neatlygintinai pašalinti trūkumus per Pirkėjo nurodytą protingą terminą;

### 1.8.3.2. atlyginti trūkumų įvertinimo bei šalinimo išlaidas, Pirkėjui pačiam ar trečiųjų asmenų pagalba pašalinus trūkumus.

1.8.4. Tiekėjas įsipareigoja nedelsdamas pašalinti visus trūkumus bei informuoti Pirkėją apie visas aplinkybes, turinčias arba galinčias turėti įtakos tinkamam Sutarties vykdymui. Terminas trūkumams pašalinti nesudaro pagrindo Paslaugų suteikimo termino pratęsimui ir nepanaikina Pirkėjo teisės taikyti atsakomybę Tiekėjui už ne laiku įvykdytą Sutartį. Ištaisius visus trūkumus, vykdoma šio skyriaus 1.8.1. punkte nustatyta Paslaugų (ar jų dalies) perdavimo – priėmimo procedūra. Šis punktas taikomas, jei Pirkėjas įgyvendina Bendrųjų sutarties sąlygų 1.8.3.1. punkte įtvirtintą teisę.

# 2. KAINA IR APMOKĖJIMAS

## 2.1. Sutarties kaina, kainos (įkainių) perskaičiavimas, keitimas

### 2.1.1. Į Sutarties kainą yra įskaičiuoti visi mokesčiai bei visos su Sutarties vykdymu susijusios išlaidos, išskyrus, jei Sutartyje aiškiai nurodyta, kad tam tikros išlaidos Tiekėjui bus apmokamos (kompensuojamos) atskirai.

### 2.1.2. Šalys susitaria, kad PVM apskaičiuojamas pagal sąskaitos faktūros išrašymo metu galiojančius teisės aktus.

### 2.1.3. Jei Specialiosiose sutarties sąlygose numatyta, kad kainos (įkainių) perskaičiavimas yra taikomas, bet kuri Sutarties šalis Sutarties galiojimo metu turi teisę, Specialiosiose sutarties sąlygose numatytu dažnumu, inicijuoti Sutartyje numatytos kainos (įkainių) perskaičiavimą. Atlikdamos perskaičiavimą, Šalys vadovaujasi Lietuvos Statistikos Departamento viešai Oficialiosios statistikos portale paskelbtais [Rodiklių duomenų bazės duomenimis](https://osp.stat.gov.lt/statistiniu-rodikliu-analize?indicator=S7R260#/), iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo. Tuo atveju, jei nuo (galutinio) pasiūlymo pateikimo iki galimos Sutarties sudarymo dienos yra praėję daugiau nei 6 (šeši) mėnesiai, Sutartyje numatytos kainos (įkainių) perskaičiavimas gali būti atliktas Sutarties sudarymo dieną. Kitas Sutartyje numatytos kainos (įkainių) perskaičiavimas gali būti atliktas ne ankščiau ir ne dažniau nei numatyta Specialiosiose sutarties sąlygose.

### 2.1.4. Perskaičiuota kaina (įkainiai) taikomi užsakymams, pateiktiems po to, kai Šalys sudaro susitarimą dėl kainos (įkainių) perskaičiavimo. Sutarties kaina/įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų kaina/įkainiai nėra perskaičiuojami dėl kainų lygio kilimo (negali būti didinami). Nauja kaina (įkainiai) apskaičiuojami pagal formulę:

### , kur:

### *a* – įkainis (Eur be PVM) (jei jis jau buvo perskaičiuotas, tai po paskutinio perskaičiavimo),

### *a1* – perskaičiuotas (pakeistas) įkainis (Eur be PVM),

### *k* – pagal vartotojų kainų indeksą (nurodytas Specialiosiose sutarties sąlygose) apskaičiuotas Vartojimo prekių ir paslaugų kainų pokytis (padidėjimas arba sumažėjimas) procentais.

### 2.1.5. „*k*“ reikšmė skaičiuojama pagal formulę:

### , (proc.) kur:

### *Indnaujausias* – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas,

### *Indpradžia* – laikotarpio pradžios datos (mėnesio) vartojimo prekių ir paslaugų indeksas (nurodytas Specialiosiose sutarties sąlygose). Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

### 2.1.6. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „*a*“ suapvalinamas iki dviejų skaitmenų po kablelio.

### 2.1.7. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

## 2.2. Apmokėjimas

### 2.2.1. Elektroninė sąskaita faktūra (taip pat ir išankstinė elektroninė sąskaita, jei taikoma) ir su mokėjimu susiję dokumentai pateikiami tokiomis Tiekėjo pasirinktomis priemonėmis: Tiekėjas gali teikti ES Direktyvos 2014/55 reikalavimus atitinkančią elektroninę sąskaitą arba teikti kito formato elektroninę sąskaitą, pasinaudojant VĮ „Registrų centro“ administruojama informacine sistema „SABIS“.

### 2.2.2. Sąskaitos faktūros išrašymo momentas:

### 2.2.2.1. Esant periodiniams kasmėnesiniams mokėjimams, sąskaita faktūra už praėjusį mėnesį turi būti pateikta ne vėliau, kaip 2-ją einamojo mėnesio darbo dieną.

### 2.2.2.2. Tais atvejais, kai perkama pagal atskirus užsakymus, dalimis ar perkant vienkartinio pobūdžio Paslaugas, sąskaita faktūra turi būti pateikta ne vėliau kaip per 2 (dvi) darbo dienas nuo Paslaugų Akto pasirašymo dienos.

### 2.2.2.3. Specialiosiose sutarties sąlygose gali būti numatytos ir kitos sąskaitos faktūros išrašymo sąlygos.

### 2.2.3. Pirkėjas Sutartyje nustatyta tvarka pateiktą sąskaitą faktūrą apmoka per Specialiosiose sutarties sąlygose nustatytą terminą. Pirkėjui laiku neatlikus mokėjimo, kai sąskaita faktūra pateikta Bendrųjų sutarties sąlygų 0 punkte nustatyta tvarka ir netaikoma Sutartyje įtvirtinta teisė sulaikyti mokėjimus, Tiekėjas Pirkėjui skaičiuoja 0,02 (dviejų šimtųjų) procento dydžio delspinigius nuo laiku nesumokėtos sumos už kiekvieną uždelstą dieną.

### 2.2.4. Pirkėjas turi teisę sulaikyti Tiekėjui pagal Sutartį mokėtinas sumas, jei nustatomi Paslaugų trūkumai arba nevykdomi kiti sutartiniai įsipareigojimai. Pirkėjas turi teisę pasinaudoti šiame punkte nurodyta sulaikymo teise tik tokia apimtimi, kuri yra būtina užtikrinti pagrįstų reikalavimų įvykdymą.

### 2.2.5. Atsiskaitant, priskaičiuotų netesybų (baudų ir delspinigių) suma bus mažinama Tiekėjo pateiktoje sąskaitoje faktūroje nurodyta mokėtina suma. Pirkėjas patirtų ar patirtinų nuostolių kompensacijas turi teisę bet kada išskaityti iš bet kokių Tiekėjui pagal Sutartį mokėtinų sumų, apie tai raštiškai informuodamas Tiekėją bei gavus jo patvirtinimą dėl Pirkėjo patirtų nuostolių ar jų dalies sumos. Nesant Tiekėjui pagal Sutartį mokėtinų sumų (arba jų nepakankant), Tiekėjas privalo sumokėti netesybas/nuostolių kompensacijas per 30 (trisdešimt) dienų nuo Pirkėjo pranešimo apie mokėtinas sumas gavimo dienos, jeigu Specialiosiose sutarties sąlygose nenumatyta kitaip. Pirkėjas turi teisę pasinaudoti Tiekėjo pateiktu Sutarties įvykdymo užtikrinimu (jei toks numatytas).

2.2.6. Jei Tiekėjo atlygis už suteiktas paslaugas pagal Lietuvos Respublikos teisės aktus pripažįstamas Tiekėjo ne per nuolatinę buveinę gautomis pajamomis, kurių šaltinis yra Lietuvos Respublikoje, Pirkėjas iš Tiekėjui išmokamos sumos išskaito pelno mokestį prie pajamų šaltinio.

# 3. ATSAKOMYBĖ

## 3.1. Nuostoliai ir netesybos

### 3.1.1. Sutartyje numatytos netesybos (baudos ir delspinigiai) pripažįstamos Šalių iš anksto nustatytais minimaliais nuostoliais dėl to, kad kita Šalis pažeidė atitinkamą Sutarties sąlygą, kurių dydžio nukentėjusiajai Šaliai nereikia įrodinėti. Netesybų sumokėjimas nukentėjusiai Šaliai nedraudžia reikalauti nuostolių, kurių netesybos nepadengia, atlyginimo ir neatleidžia sumokėjusios Šalies nuo sutartinių įsipareigojimų įvykdymo.

### 3.1.2. Šalims nevykdant ar netinkamai vykdant sutartinius įsipareigojimus, taikomos Bendrosiose ir/ar Specialiosiose sutarties sąlygose nustatytos netesybos.

### 3.1.3. Netesybos sumokamos bei nuostoliai kompensuojami Bendrųjų sutarties sąlygų 2.2 skyriuje nustatyta tvarka.

## 3.2. Atsakomybės ribojimas

### 3.2.1. Pagal Sutartį Šalys atsako tik už kitos Šalies patirtus tiesioginius nuostolius ir neatsako už netiesioginius nuostolius, įskaitant nuostolius dėl negauto pelno, negautų santaupų ar prarastos verslo galimybės.

### 3.2.2. Visi tiesioginiai nuostoliai ribojami Pradinės Sutarties vertės dydžio suma, bet ne mažesne kaip 3 000 (trys tūkstančiai) Eur suma (jeigu Pradinė Sutarties vertė neviršija 3 000 (trijų tūkstančių) Eur sumos).

### 3.2.3. Bendras pagal Sutartį Šaliai pritaikytų netesybų dydis ribojamas 20 (dvidešimt) procentų Pradinės Sutarties vertės dydžio suma; jeigu Pradinė Sutarties vertė neviršija 3 000 (trijų tūkstančių) Eur sumos - ne didesne kaip 1 500 (vienas tūkstantis penki šimtai) Eur suma.

### 3.2.4. Sutartyje nurodytos atsakomybės ribojimo nuostatos negalioja žalai, padarytai tyčia ar dėl didelio nerūpestingumo. Sutartyje nurodytas atsakomybės ribojimas netaikomas, jei žala atsirado dėl konfidencialumo įsipareigojimų, asmens duomenų apsaugos ar intelektinės nuosavybės teisių pažeidimo.

## 3.3. Atleidimas nuo atsakomybės

### 3.3.1. Šalis nėra laikoma atsakinga už bet kokių įsipareigojimų pagal Sutartį neįvykdymą, jeigu įrodo, kad tai įvyko dėl aplinkybių, kurių ji negalėjo kontroliuoti, negalėjo protingai numatyti Sutarties sudarymo metu, negalėjo užkirsti kelio šių aplinkybių ar jų pasekmių atsiradimui ir nebuvo prisiėmusi tokių aplinkybių atsiradimo rizikos (toliau – Nenugalimos jėgos aplinkybės).

### 3.3.2. Šalys nenugalimos jėgos aplinkybes supranta taip, kaip jas reglamentuoja Lietuvos Respublikos civilinio kodekso 6.212 straipsnis ir Lietuvos Respublikos Vyriausybės 1996 m. liepos 15 d. nutarimas Nr. 840 „Dėl atleidimo nuo atsakomybės, esant nenugalimos jėgos (force majeure) aplinkybėms“.

### 3.3.3. Šalis nėra atleidžiama nuo atsakomybės, jei jos įsipareigojimų nevykdymui turėjo įtakos jos pačios, jos subtiekėjų, tą Šalį tiesiogiai ar netiesiogiai valdančių ar jos valdomų subjektų, taip pat jų darbuotojų (įskaitant streikus), valdymo organų ar jų narių sprendimai, veiksmai ar neveikimas.

### 3.3.4. Apie Nenugalimos jėgos aplinkybes ir jų įtaką Sutarties vykdymui bei terminams, Šalis privalo nedelsiant, bet ne vėliau kaip per 5 (penkias) darbo dienas nuo jų atsiradimo ar paaiškėjimo, pranešti kitai Šaliai, pateikdama minėtų aplinkybių egzistavimo įrodymus. Laiku neinformavus, bus laikoma, kad šios aplinkybės Sutarties vykdymui įtakos neturėjo iki kol nebuvo išsiųstas pranešimas.

### 3.3.5. Atsiradus Nenugalimos jėgos aplinkybėms, Šalis privalo imtis visų pagrįstų priemonių galimai žalai sumažinti ir, kad jos turėtų kuo mažesnę įtaką Sutarties vykdymo terminams.

### 3.3.6. Pagrindas atleisti Šalį nuo atsakomybės atsiranda tik minėtų aplinkybių egzistavimo laikotarpiu, o jas pašalinus Šalis privalo nedelsiant atnaujinti sutartinių įsipareigojimų vykdymą.

3.3.7. Motyvuotu Tiekėjo prašymu netesybos (ar jų dalis) netaikomos tais atvejais, kai vėlavimą įvykdyti įsipareigojimą (-us) lėmė nuo Tiekėjo nepriklausančios ir (ar) jo nekontroliuojamos aplinkybės.

## 3.4. Sutarties įvykdymo užtikrinimas

### 3.4.1. Pirkėjas turi teisę reikalauti, kad tinkamam Sutarties įvykdymui užtikrinti Tiekėjas pateiktų banko garantiją arba draudimo bendrovės laidavimo raštą. Sutarties įvykdymo užtikrinimas (jei reikalaujamas) turi atitikti Specialiosiose sutarties sąlygose nustatytas sąlygas bei pateikiamas jose nustatyta tvarka.

### 

# 4. SUTARTIS

## 4.1. Sutarties galiojimas

### 4.1.1. Sutartis įsigalioja nuo momento, kai ją pasirašo paskutinis pasirašantis asmuo (o kai Specialiosiose sutarties sąlygose numatytos papildomai taikytinos įsigaliojimo sąlygos – nuo momento, kai įgyvendinamos šios sąlygos) ir galioja iki visiško Šalių sutartinių įsipareigojimų įvykdymo arba Sutarties nutraukimo dienos (ar tapimo negaliojančia). Atsakomybės, konfidencialumo, duomenų apsaugos, intelektinės nuosavybės, pranešimų siuntimo ir gavimo, kalbos, ginčų sprendimo ir kitos sąlygos, kurios pagal savo esmę turi galioti ir po Sutarties įvykdymo arba nutraukimo (ar tapimo negaliojančia), galioja ir po Sutarties įvykdymo arba nutraukimo (ar tapimo negaliojančia).

### 4.1.2. Jeigu kuri nors Sutarties sąlyga visiškai ar iš dalies negaliotų ar taptų negaliojančia dėl jos prieštaravimo taikytiniems teisės aktams arba dėl bet kokios kitos priežasties, likusios Sutarties sąlygos liks galioti visa apimtimi. Tokiu atveju, Šalys gera valia derėsis ir sieks pakeisti negaliojančią sąlygą kita teisėta ir galiojančia sąlyga, kuri, kiek tai įmanoma, leistų pasiekti tokį patį teisinį ir ekonominį rezultatą, kaip Sutarties sąlyga, kuri bus tokiu būdu pakeista.

### 4.1.3. Jeigu Specialiosiose sutarties sąlygose numatyta Sutarties pratęsimo galimybė ir įvykdomos visos su Sutarties pratęsimu susijusios sąlygos, Sutartis automatiškai pratęsiama minimaliam numatytam terminui, jeigu nei viena iš Šalių nepraneša apie Sutarties pabaigą ne vėliau kaip prieš 30 (trisdešimt) dienų iki Sutarties termino pabaigos.

## 4.2. Sutarties keitimas

### 4.2.1. Sutartis gali būti keičiama Šalių rašytiniu susitarimu, Sutartyje nustatytomis sąlygomis ir tvarka. Sutartis taip pat gali būti keičiama joje nenustatytais atvejais, jei tokie pakeitimai neprieštarauja Pirkimų įstatymo 97 straipsnio nuostatoms.

### 4.2.2. Paslaugų suteikimo terminas gali būti pratęsiamas esant šioms aplinkybėms:

#### 4.2.2.1. nepalankios oro sąlygos, dėl kurių neįmanoma suteikti Paslaugų ar jų dalies – intensyvios liūtys, potvyniai, tirštas rūkas, škvaliniai vėjai, gausus sniegas, pūga ar pan. Ši galimybė taikoma tik tai Paslaugų daliai, kurios kokybė ir (ar) suteikimas priklauso nuo gamtinių sąlygų;

#### 4.2.2.2. Pirkėjo veiksmai ar neveikimas, trukdantys tinkamai ir laiku vykdyti Tiekėjo įsipareigojimus pagal Sutartį, įskaitant Pirkėjo vėlavimą paskirti specialistus, atsakingus už Sutartyje numatytų įsipareigojimų vykdymą, kitų Pirkėjo Sutartimi prisiimtų įsipareigojimų nevykdymą ar netinkamą vykdymą;

#### 4.2.2.3. bet kokių valstybės ar savivaldybės institucijai, įstaigai ar organizacijai, ar kitam subjektui teisės aktais priskirtų funkcijų nevykdymas per nustatytą (ar protingą) terminą;

#### 4.2.2.4. užsitęsusios pirkimo procedūros, dėl kurių pradėti ir (ar) užbaigti teikti Paslaugas per nustatytą terminą tapo neįmanoma arba pernelyg sudėtinga;

#### 4.2.2.5. atsiranda uždelsimas, kliūtys ar trukdymai, kurių atsiradimui Tiekėjas neturi įtakos, ir kurie sukelti ir priskiriami tretiesiems asmenims (pvz., netinkamai vykdoma kita Pirkėjo sutartis, kurios įvykdymas turi tiesioginę įtaką Tiekėjo vykdomai Sutarčiai);

#### 4.2.2.6. kiti, Specialiosiose sutarties sąlygose numatyti atvejai (jei tokie numatyti).

4.2.3. Sutartinių įsipareigojimų įvykdymo terminas dėl Bendrųjų sutarties sąlygų 4.2.2 punkte numatytų aplinkybių gali būti pratęsiamas ne ilgesniam kaip konkrečios aplinkybės egzistavimo laikotarpiui. Tiekėjas visais atvejais turi siekti, kad aplinkybių įtaka būtų kuo mažesnė ir prašyme pratęsti Paslaugų suteikimo terminą turi pagrįsti atitinkamų sąlygų egzistavimą ir jų įtaką Paslaugų (ar jų dalies) suteikimo terminams, taip pat tai, kad šios sąlygos susiklostė dėl nuo Tiekėjo nepriklausančių bei jo nekontroliuojamų priežasčių. Dėl Paslaugų suteikimo termino pratęsimo Šalys sudaro susitarimą raštu, kuris tampa neatskiriama Sutarties dalimi.

## 4.3. Sutarties nutraukimas

4.3.1. Sutartis gali būti nutraukiama Pirkimų įstatymo 98 straipsnyje ir Sutartyje numatytais atvejais, įskaitant galimybę nutraukti Sutartį Šalių susitarimu.

### 4.3.2. Abi Šalys turi teisę vienašališkai nutraukti Sutartį, apie tai ne mažiau kaip prieš 10 (dešimt) dienų raštu įspėjusios kitą Šalį, jeigu:

#### 4.3.2.1. kitai Šaliai inicijuojama bankroto, restruktūrizavimo arba likvidavimo procedūra, ji tampa nemoki arba ji sustabdo ūkinę veiklą, arba kituose teisės aktuose numatyta tvarka susidaro analogiška situacija;

#### 4.3.2.2. Sutarties vykdymas dėl Nenugalimos jėgos aplinkybių sustabdomas ilgiau kaip 120 (vienas šimtas dvidešimt) dienų;

### 4.3.2.3. kitai Šaliai mokėtinų netesybų suma viršija 20 (dvidešimt) procentų Pradinės Sutarties vertės; tuo atveju, jei Pradinė Sutarties vertė neviršija 3 000 (trijų tūkstančių) Eur sumos - 1 500 (vienas tūkstantis penki šimtai) Eurų.

4.3.2.4. kita Šalis dėl savo kaltės negali ir (ar) atsisako vykdyti Sutartyje numatytus įsipareigojimus ar bet kokią jų dalį, nepriklausomai nuo tokios dalies vertės;

4.3.2.5. Šalies prašymu, kita Šalis nepateikia įrodymų, paneigiančių aplinkybes, dėl kurių gali būti nutraukta ši Sutartis;

4.3.2.6. kita Šalis pažeidžia Sutarties nuostatas, reglamentuojančias asmens duomenų apsaugą, intelektinę nuosavybę ar konfidencialios informacijos valdymą;

### 4.3.3. Pirkėjas turi teisę vienašališkai nutraukti Sutartį apie tai įspėjęs Tiekėją ne mažiau kaip prieš 10 (dešimt) dienų:

#### 4.3.3.1. jeigu Tiekėjas be Pirkėjo raštiško sutikimo tretiesiems asmenims perleidžia iš Sutarties kylančias teises ir pareigas;

#### 4.3.3.2. jeigu Tiekėjas neužtikrina Bendrųjų sutarties sąlygų 1.4.2. punkte nustatytų reikalavimų;

4.3.3.3. jeigu Tiekėjas padaro esminį Sutarties pažeidimą;

4.3.3.4. jeigu Pirkėjas iš pirkimų valdyme dalyvaujančių institucijų gauna nurodymą / rekomendaciją nutraukti Sutartį;

4.3.3.5. jeigu paaiškėja, kad kiti su Tiekėju sudaryti ar ketinami sudaryti sandoriai neatitinka nacionalinio saugumo interesų;

4.3.3.6. jeigu nustatomi šiurkštūs Partnerių etikos kodekso pažeidimai bei, Pirkėjui pareikalavus, Tiekėjas nepašalina pažeidimo.

4.3.4. Šalys taip pat turi teisę nutraukti Sutartį kitais Bendrosiose bei Specialiosiose sutarties sąlygose, taip pat Lietuvos Respublikos civilinio kodekso 6.217 ir 6.721 straipsniuose nurodytais atvejais;

### 4.3.5. Tais atvejais, kai Šalis pašalina pažeidimą ar išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei pašalinusi pažeidimą Šalis informuoja apie tai kitą Šalį.

### 4.3.6. Sutartį nutraukus dėl Tiekėjo kaltės, be jam priklausančio atlyginimo už Pirkėjo įsigytas (priimtas) Paslaugas, Tiekėjas neturi teisės į jokių patirtų nuostolių kompensaciją.

### 

### 4.4. Sutarties aiškinimas

### 4.4.1. Sutarčiai yra taikoma ir ji yra aiškinama pagal Lietuvos Respublikos teisę.

### 4.4.2. Sutartyje, kur reikalauja kontekstas, žodžiai pateikti vienaskaita, gali turėti ir daugiskaitos prasmę, ir atvirkščiai.

### 4.4.3. Sutarties skyrių pavadinimai nurodyti tik tam, kad būtų galima ją lengviau skaityti, ir negali būti tiesiogiai naudojami Sutarties aiškinimui.

### 4.4.4. Sutarties aiškinimo ir taikymo tikslais nustatoma tokia Sutarties dokumentų pirmenybės tvarka:

### 4.4.4.1. Techninė specifikacija (įskaitant paaiškinimus ir patikslinimus, jei tokie buvo pateikti);

### 4.4.4.2. Specialiosios sutarties sąlygos;

### 4.4.4.3. Bendrosios sutarties sąlygos;

### 4.4.4.4. Pirkimo dokumentai (įskaitant paaiškinimus ir patikslinimus, jei tokie buvo pateikti) (išskyrus Techninę specifikaciją);

### 4.4.4.5. Pasiūlymas.

### 4.4.5. Sutartyje nurodyti terminai yra skaičiuojami kalendorinėmis dienomis, mėnesiais ir metais, jei Sutartyje nenurodyta kitaip.

### 4.4.6. Sutartyje nurodytos darbo dienos suprantamos kaip bet kuri diena nuo pirmadienio iki penktadienio, išskyrus Lietuvos Respublikos darbo kodekse nurodytas švenčių dienas. Jei Sutartyje nurodytas terminas baigiasi nedarbo dieną, termino įvykdymas nukeliamas į po jos einančią pirmą darbo dieną. Darbo valandos (darbo laikas) suprantamos kaip darbo dienos laikas, skelbiamas Pirkėjo interneto svetainėje.

# 5. BAIGIAMOS NUOSTATOS

## 5.1. Pareiškimai ir garantijos

### 5.1.1. Pasirašydamos Sutartį, abi Šalys pareiškia ir garantuoja, kad:

#### 5.1.1.1. jos yra mokios ir finansiškai pajėgios įvykdyti Sutartį, jų veikla nėra apribota, joms neiškelta arba nėra numatoma iškelti bylos dėl restruktūrizavimo ar likvidavimo, jos nėra sustabdžiusios ar apribojusios savo veiklos, joms nėra iškeltos bankroto bylos;

#### 5.1.1.2. turi visus leidimus, sprendimus, sutikimus ir patvirtinimus, kurių reikia norint sudaryti šią Sutartį, taip pat visiškai ir tinkamai įvykdyti šia Sutartimi prisiimtus įsipareigojimus ir gali juos pateikti per Pirkėjo nustatytą protingą terminą.

5.1.2. Tiekėjas, pasirašydamas Sutartį, taip pat pareiškia ir garantuoja, kad:

#### 5.1.2.1. pilnai susipažino su visa informacija ir dokumentacija, susijusia su Sutarties dalyku ir objektu, reikalinga pagal Sutartį prisiimamiems įsipareigojimams įvykdyti, ir ši dokumentacija bei joje pateikta informacija yra visiškai ir pilnai pakankama tam, kad Tiekėjas galėtų užtikrinti tinkamą ir visišką visų Sutartimi prisiimamų įsipareigojimų vykdymą ir jų kokybę. Tiekėjas patvirtina, kad jis išnagrinėjo Sutartyje nurodytus ir jam iš anksto pateiktus dokumentus, juos suprato bei patikrino, taip pat įsitikino, kad, Tiekėjo geriausiomis žiniomis, juose nėra klaidų ar kitų trūkumų, kurie trukdytų tinkamai ir laiku įvykdyti Tiekėjo įsipareigojimus;

#### 5.1.2.2. jis turi visas technines, intelektines, fizines, organizacines, finansines bei bet kokias kitas galimybes ir savybes, reikalingas ir leidžiančias jam deramai vykdyti Sutarties sąlygas.

5.1.2.3. yra susipažinęs ir santykiuose su Pirkėju ir Sutarties vykdymui pasitelkiamomis trečiosiomis šalimis įsipareigoja laikytis UAB „EPSO-G“ įmonių grupės [Partnerių etikos kodekso](https://www.epsog.lt/lt/viesieji-pirkimai/partneriu-etikos-kodeksas) nuostatų, įtvirtinančių teisėtas, darnias ir sąžiningas verslo praktikas, kurios apima privalomas aplinkosaugos, žmogaus teisių, darbo standartų ir verslo etikos elgesio normas. Tiekėjas privalo užtikrinti, kad šio punkto reikalavimų laikytųsi tiek Tiekėjo, tiek jo Sutarties vykdymui pasitelkiamų trečiųjų šalių darbuotojai, valdymo ir priežiūros organų nariai bei kiti atstovai.

5.1.2.4. nedelsiant informuos apie Sutarties galiojimo metu atsiradusias aplinkybes, kurios gali būti laikomos pažeidžiančiomis Partnerių etikos kodekse įtvirtintus reikalavimus ir elgesio normas, bei Pirkėjui paprašius, pateiks visą informaciją, susijusią su aplinkybių atsiradimu, pasekmių šalinimu ir prevencinių priemonių diegimu.

## 5.2. Intelektinė nuosavybė

### 5.2.1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Pirkėjo nuosavybė, pereinanti Pirkėjui nuo Paslaugų perdavimo – priėmimo momento be jokių apribojimų, kurią Pirkėjas gali naudoti, publikuoti, perleisti ar perduoti be atskiro Tiekėjo sutikimo tretiesiems asmenims, jei Specialiosiose sutarties sąlygose nenumatyta kitaip ar intelektinės nuosavybės teisės negali būti perduodamos nuosavybės teise dėl Paslaugų pobūdžio ar (ir) išimtinių teisių, patentų ir kt.

### 5.2.2. Siekdamas užtikrinti tinkamą šio skyriaus nuostatų įgyvendinimą, Tiekėjas įsipareigoja sudaryti būtinas sutartis su savo paskirtais darbuotojais, subtiekėjais ir bet kuriomis trečiosiomis šalis. Tiekėjas taip pat įsipareigoja apsaugoti Pirkėją nuo bet kokių trečiųjų šalių pretenzijų dėl intelektinės nuosavybės objektų naudojimo, kai Pirkėjas šiais objektais naudojasi nepažeisdamas Sutarties sąlygų.

## 5.3. Konfidencialumas ir asmens duomenų apsauga

### 5.3.1. Jeigu Šalis, vykdydama Sutartį, gavo iš kitos Šalies informaciją, esančią komercine paslaptimi, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo.

### 5.3.2. Konfidencialia informacija nelaikoma tokia informacija, kuri:

### 5.3.2.1. yra ar jos pateikimo metu buvo viešai prieinama;

### 5.3.2.2. yra gauta iš trečios šalies, kuriai Pirkėjas netaiko jokių apribojimų dėl jos atskleidimo;

### 5.3.2.3. pagal galiojančius teisės aktų reikalavimus negali būti laikoma konfidencialia;

### 5.3.2.4. kitos Šalies yra raštiškai nurodyta kaip nekonfidenciali.

### 5.3.3. Jei Tiekėjui kyla abejonių, ar informacija yra konfidenciali, Tiekėjas elgsis su tokia informacija kaip su konfidencialia informacija.

### 5.3.4. Kiekviena Šalis pripažįsta ir patvirtina, kad Sutartyje nurodyti asmens duomenys bus tvarkomi tik išimtinai su Sutarties vykdymu susijusiais tikslais bei laikantis griežtų konfidencialumo įsipareigojimų bei asmens duomenų apsaugos reikalavimų. Asmens duomenų tvarkymo reikalavimus, duomenų subjektų teises ir duomenų valdytojų pareigas reglamentuoja 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

### 5.3.5. Kai taikoma ir Pirkėjui pareikalavus, Tiekėjas privalo pasirašyti Konfidencialumo susitarimą (Specialiųjų sutarties sąlygų 9 punktas) ir (ar) Susitarimą dėl asmens duomenų tvarkymo (Specialiųjų sutarties sąlygų 9 punktas), parengtus pagal Pirkėjo pateiktas tipines formas, o atsisakius tą padaryti – Tiekėjui nebus leista teikti atitinkamos dalies Paslaugų ir Tiekėjui teks visa Sutartyje numatyta atsakomybė už nesavalaikį Paslaugų suteikimą.

### 5.3.6. Įsipareigojimų dėl konfidencialumo ir (ar) asmens duomenų apsaugos nesilaikymas laikomas esminiu Sutarties pažeidimu.

## 5.4. Kalba

### 5.4.1. Jei Sutartis sudaroma lietuvių ir užsienio kalba(-omis), ir lietuviškas ir užsienio kalbos(-ų) variantai nesutaptų, pirmenybė būtų teikiama lietuviškam tekstui.

### 5.4.2. Vykdant Sutartį bus bendraujama ir susirašinėjimas tarp Šalių vykdomas lietuvių kalba, jei Šalys nesusitaria kitaip. Tais atvejais, kai Tiekėjo buveinės (arba gyvenamosios vietos) registracijos vieta yra ne Lietuvos Respublikoje, susirašinėjimas gali būti vykdomas anglų arba kita, abiejų Šalių suderinta, kalba.

### 5.4.3. Visa Tiekėjo teikiama dokumentacija turi būti parengta lietuvių kalba, jei Sutartyje nenurodyta arba Šalys raštu nesusitaria kitaip.

## 5.5. Pranešimai

### 5.5.1. Visi pranešimai, kurie turi būti pateikiami pagal šią Sutartį arba taikytinų teisės aktų reikalavimus, Sutarties Šaliai įteikiami pasirašytinai arba siunčiami registruotu laišku arba elektroniniu paštu Sutartyje nurodytais adresais. Pranešimai bus laikomi įteiktais tinkamai, praėjus 5 (penkioms) darbo dienoms po registruoto laiško išsiuntimo kitai Šaliai Sutartyje nurodytu adresu. Laikoma, kad elektroniniu paštu išsiųsti pranešimai yra gaunami kitą darbo dieną po išsiuntimo dienos.

### 5.5.2. Apie savo rekvizitų pasikeitimą Šalis privalo iš anksto pranešti kitai Šaliai raštu. Visi pranešimai (dokumentai), kuriuos viena Šalis išsiunčia kitai Šaliai iki gaudama pranešimą apie pastarosios adreso pasikeitimą, laikomi tai Šaliai įteiktais tinkamai.

### 5.5.3. Šalių siunčiamuose pranešimuose, prašymuose, reikalavimuose, sąskaitose, aktuose ir korespondencijoje turi būti nurodomas Sutarties numeris ir data.

## 5.6. Ginčų sprendimai

### 5.6.1. Bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami Šalių derybose.

### 5.6.2. Jeigu Šalims nepavyksta išspręsti ginčo, nesutarimų ar reikalavimų derybų būdu, jie sprendžiami Lietuvos Respublikos teismuose pagal Pirkėjo buveinės vietą, taikant Lietuvos Respublikos teisę.

## 5.7. Teisių perleidimas

### 5.7.1. Pirkėjas turi teisę perleisti trečiajam asmeniui savo teises ir (ar) pareigas, kylančias iš Sutarties, be atskiro Tiekėjo sutikimo. Apie teisių ir (ar) pareigų perleidimą trečiajam asmeniui Tiekėjas informuojamas raštišku pranešimu.

### 5.7.2. Tiekėjas neturi teisės perleisti savo teisių ir (ar) įsipareigojimų pagal Sutartį tretiesiems asmenims be raštiško Pirkėjo sutikimo. Jei Tiekėjas nesilaiko šio reikalavimo, Tiekėjas ir teises bei pareigas perėmęs trečiasis asmuo prieš Pirkėją atsako solidariai.

## 5.8. Teisių atsisakymas

### 5.8.1. Šalių nesinaudojimas Sutartyje nurodytomis teisėmis nereiškia šių teisių atsisakymo, išskyrus atvejus, kai Šalis šių teisių atsisako apie tai nurodydama raštu.